ડાંગના સરકારી તંત્રનું કહેવું હતું કે, ડાંગ જિલ્લાનાં પૂર્વ ભાગમાં આવેલા ગામોમાંથી દૂધનું કલેક્શન કરીને સુબીર પાસે દૂધ શીતકેન્દ્રમાં એકત્ર કરાય છે. ત્યાંથી ટેન્કરમાં દૂધનો જથ્થો ભરી ચિખલી પાસે વસુધારા ડેરીમાં લઈ જવાતો હતો. જોકે, પિંપરી ગામ પાસેના વળાંકમાં ડ્રાઇવર સ્ટિયરિંગ ઉપર કાબુ રહ્યો નહતો. ટેન્કર પલ્ટી મારી ગયુ હતુ. અકસ્માતના સ્થળે જાણે દૂધની નદી વહેતી થઈ હતી. અલબત્, ડ્રાઇવર અને ક્લિનરને નજીવી ઇજાઓ પહોંચી હતી.